
Statul american Texas a castigat la Curtea Suprema dreptul de a stopa migratia 
ilegala prin masuri foarte dure, care s-ar traduce prin expulzari fara 
menajamente si pedepse cu inchisoarea de pana la 20 de ani. 


Administratia Biden a protestat fata de decizia Curtii Supreme (unde judecatorii 
conservatori au o majoritate de 6 la 3in raport cu liberalii), dar fara sa aiba alte 
instrumente pentru a-i forta pe texani sa-si impuna propria viziune asupra 
protejarii granitelor. Merita de subliniat aici ca milioanele de migranti ilegali 
dependenti de ajutoare sociale constituie o masa de manevra numai buna de 
folosit la urmatoarele alegeri prezidentiale. 


Victoria statului Texas la Curtea Suprema a rezolvat pe plan local ceea ce 
democratii din Congresul de la Washington refuzasera pana acum sa supuna la 
vot. Case closed, vorba politistului. 


Problema “sigilarii” granitei de sud a constituit punctul divergent dintre 
democrati si republicanii MAGA. Ultimii au promis ca voteaza ajutorul de 61 de 
miliarde de dolari destinat Kievului daca administratia Biden accepta propunerile 
lui Trump de stopare a fluxului de migranti. Cum situatia s-a schimbat intre timp 
prin decizia Curtii Supreme, teoretic Congresul american ar putea sa dea drumul 
la bani. 


Practic, insa, republicanii fac in continuare un joc de glezne in jurul subiectului, 
probabil in buna intelegere cu Casa Alba. Saptamana viitoare congresmenii intra 
iarasi in vacanta, motiv ideal ca Zelensky si aliatii din Europa sa se planga de lipsa 
munitiei sia armamentului. Mai mult, Donald Trump a sesizat momentul delicat 
de dupa sentinta Curtii Supreme si a propus ca Statele Unite sa acorde ajutoare 
Ucrainei doar sub forma de imprumuturi, nicidecum donatii (ca cele 61 de 
miliarde blocate de congres). 


Strategia Pentagonului e transparenta. Europa (aka Germania in mod special) a 
fost tarata in razboiul cu Rusia extrem de greu, abia dupa atentatul asupra 
gazoductului NordStream, cand nemtii au realizat ca alternativa ar putea fi si mai 
rea. Apoi cancelarul Scholz a devenit peste noapte principalul contributor la 
pusculita lui Zelensky, tragandu-i dupa el si pe alti lideri europeni inca ezitanti. 


La fel de spectaculoasa a fost evolutia lui Macron in raport cu implicarea in 
razboi. Din pozitia de principal confident occidental al lui Putin si in acelasi timp 
autor al unor declaratii “scandaloase” la acea vreme (Este vital ca Rusia sa nu fie 
umilita”), Macron si-a incordat muschii si a amenintat cu debarcarea trupelor 
franceze in Crimeea. 


Mai nou, Franta, in calitate de al doilea cel mai mare exportator de armament la 
nivel mondial, a propus Comisiei Europene crearea unui fond comun alcatuit din 
bani imprumutati (un fond similar celui din pandemie), din care Ursula von der 
Leyen sa cumpere discretionar munitie, tancuri, rachete si avioane — partial de la 
americani, partial de la nemti si francezi. Ca sa fie toata lumea multumita. 


Astfel, in decurs de doar doi ani, pisica europeana speriata de bombe s-a 
metamorfozat intr-un pitbull fioros (vezi pozele cu boxerul Macron), dupa 
scenariul hollywoodian pus la punct de Pentagon, cu participarea mass-media si 
a politicienilor. Un pitbull care acum bate tobele cui vrea sa-| auda ca e atat de 
tare incat se poate lua la tranta cu ursul. 


Saracul pitbull incearca pe ultima suta de metri sa puna muschi pe el, umflat de 
steroizi si uimit de propria transformare din ultimii doi ani - de la o mata bleaga, 
la un monstru fioros, capabil sa moara de gat cu Putin. 


Din tabloul cu eroii de mai sus nu puteau lipsi mercenarii romani de la 
Detasamentul Getica. Ei se mandresc la modul infantil ca ataca localitati din 


Rusia si omoara “inamici", iar mass-media fi promoveaza de parca ar fi vorba 
despre urmasii Ecaterinei Teodoroiu. 


Ma indoiesc ca avem suficiente spitale pentru acesti psihopati. 

